**224/2019. (IV.30.) Kgy. sz. határozat**

A Közgyűlés a nemzeti vagyonról szóló 2011. évi CXCVI. törvény 11. §-a, valamint Szombathely Megyei Jogú Város Önkormányzata vagyonáról szóló 40/2014.(XII.23.) rendelet 11. §.a.) pontja alapján a szombathelyi **9146/9** hrsz-ú, **Jászai Mari u. 4.** szám alatt található „kivett óvoda” megnevezésű ingatlanra vonatkozóan 2019. szeptember 1. napjától terjedő határozatlan időtartamra a Pálos Károly Szociális Szolgáltató Központ és Gyermekjóléti Szolgálat, valamint a Perintparti Szó-Fogadó Szombathelyi Waldorf Óvoda, Általános Iskola, Gimnázium és Alapfokú Művészeti iskola részére ingyenes használatot engedélyez.

Fenti ingatlan tetőtere és az udvar egy – a használók által közösen megjelölt része – a Perintparti Szó-Fogadó Szombathelyi Waldorf Óvoda, Általános Iskola, Gimnázium és Alapfokú Művészeti iskola kizárólagos ingyenes használatába kerül.

A használók részletes helyiséghasználati igényét az ingatlanra vonatkozóan létrejövő ingyenes használati megállapodás melléklete fogja tartalmazni.

Az ingyenes használat feltételei a következőek:

* **az ingyenes használati jogviszony 2019. szeptember 1. napjától határozatlan időre szól,**
* az ingatlan fenntartásával, üzemeltetésével kapcsolatos költségek a használókat terhelik azzal, hogy a költségek egymás közötti megosztásáról az ingyenes használati megállapodásban rendelkeznek,
* a használók az ingatlant kizárólag a feladataik ellátására használhatják,
* a használók az ingatlan használatát másnak nem engedhetik át,
* az ingatlant az abban folytatni kívánt tevékenység gyakorlásához szükséges módon a használók saját költségükön kialakíthatják, berendezhetik és felszerelhetik, az ehhez és a tevékenységük gyakorlásához esetlegesen szükséges hatósági engedélyek beszerzése a használók kötelezettsége,
* a használók a térítésmentes használat megszűnésekor ráfordításaiknak, illetve azok időarányos részének megtérítésére nem tarthatnak igényt, a helyiséget kiürítve és tisztán, átadáskori állapotban és felszereltséggel kötelesek visszaadni,

A Közgyűlés felhatalmazza a polgármestert, hogy a Pálos Károly Szociális Szolgáltató Központ és Gyermekjóléti Szolgálattal és a Perintparti Szó-Fogadó Szombathelyi Waldorf Óvoda, Általános Iskola, Gimnázium és Alapfokú Művészeti iskolával az ingyenes használati megállapodást megkösse.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

Dr. Németh Gábor a SZOVA Szombathelyi Vagyonhasznosító és Városgazdálkodási Nonprofit Zrt. vezérigazgatója

**Határidő:** 2019. augusztus 31.